**PREDMET: DOKUMENTACIJA O NABAVI:**

**Koncepcijsko rješenje vodoopskrbe na uslužnom području kojim upravljaju IVKOM–VODE d.o.o., IVANEC, s izradom detaljnog hidrauličkog matematičkog modela sadašnjeg i budućeg stanja razvoja i studijom izvodljivosti**

**- Zahtjev za pojašnjenjem i izmjenom dokumentacije o nabavi**

**Ev. broj nabave: MN–07–19**

Poštovani,

U nastavku su komentari na dokumentaciju o nabavi.

1. **UPIT**

U točki IV.3.2.7. DoN, za stručnjaka 7 zahtijevaju se minimalno dvije (2) potvrde o uredno ispunjenom ugovoru za:

* provođenje mjerenja protoka i tlaka vodoopskrbnog sustava na ukupno najmanje 500 mjernih mjesta…

U Projektnom zadatku ne navodi se broj planiranih mjerenja (mjernih mjesta), ali se za sustave ovakve veličine i složenosti može očekivati 100-150 mjernih mjesta.

Iz navedenog proizlazi da je zahtjev za minimalnom stručnom kvalifikacijom Stručnjaka 7 daleko veći od predmeta nabave, koji ujedno po ovom pitanju nije do kraja definiran, što se prema članku 256. Zakona o javnoj nabavi (NN 120/16) smatra prekomjernim zahtjevom naručitelja.

Opća je preporuka da se minimalni uvjeti sposobnosti ne postavljaju jednako predmetu nabave, nego 50 do 70% u odnosu na količinu nabave, da bi se otvorila tržišna utakmica.

Nadalje, u kriterijima za odabir ponude (točka VI.6.2. DoN) kao specifično stručno iskustvo za stručnjaka 8 zahtijevaju se provedena mjerenja na 60 mjernih mjesta, što je u skladu s predmetom nabave.

Stoga molimo da se kriteriji po pitanju broja izmjerenih mjernih mjesta za stručnjaka 7 izjednače sa zahtjevima za stručnjaka 8, odnosno usklade s predmetom nabave, na način da se zahtijeva provođenje mjerenja protoka i tlaka vodoopskrbnog sustava na ukupno najmanje 60 mjernih mjesta.

1. **UPIT**

U kriterijima za odabir ponude (točka VI.6.2. DoN) kao specifično stručno iskustvo stručnjaka 1, 2, i 3 boduju se sustavi minimalne duljine 900 km, sa zahvaćenom količinom vode većom od 6.000.000 m3/god.

S druge strane, u Projektnom zadatku navodi se da ukupna dužina sustava kojim upravlja Ivkom iznosi 435 km, a prosječna količina zahvaćene vode oko 1.700.000 m3/god.

Iz navedenog je vidljivo da su kriteriji za odabir višestruko veći od predmeta nabave, što se prema članku 256. Zakona o javnoj nabavi (NN 120/16) smatra prekomjernim zahtjevom naručitelja.

Opća je preporuka da se kriteriji za odabir ne postavljaju jednako predmetu nabave, nego 50 do 70% u odnosu na količinu nabave, da bi se otvorila tržišna utakmica, pogotovo za natječaje slične predmetnom, gdje nije izvršeno puno sličnih usluga kakve se zahtijevaju u kriteriju za odabir.

Stoga molimo da se navedeni kriteriji korigiraju na način da se zahtijeva duljina sustava (mreže) u iznosu od min. 200 km, te količina zahvaćene vode min. 1.500.000 m3/god.

S poštovanjem,

Zainteresirani gospodarski subjekt